**УНИВЕРЗИТЕТ У БЕОГРАДУ**

**АРХИТЕКТОНСКИ ФАКУЛТЕТ**

**НАСТАВНОМ И НАУЧНО-УМЕТНИЧКОМ ВЕЋУ**

Одлуком Наставног и научно-уметничког већа Универзитета у Београду – Архитектонског факултета бр. 01-2057/2-6 од 07. децембра 2020. године, именована је Комисија за стицање истраживачког звања (у даљем тексту: Комисија) за кандидата Филипа Трговчевића, маст. инж. урб. рег. раз. и истраживачко звање истраживач-приправник. На основу члана 86. Закона о науци и истраживањима („Сл. Гласник РС“, бр. 49/19), члана 7. и члана 15. Правилника о поступку, начину вредновања и квантитативном исказивању научноистраживачких резултата истраживача („Сл. Гласник РС“ бр. 24/2016 и 21/2017 и 38/2017), и члана 40. став 1.тачка 11. Статута Универзитета у Београду-Архитектонског факултета („Сл. Билтен АФ“, бр. 119/18), Комисија у саставу: др Александра Ступар, редовни професор Универзитета у Београду – Архитектонског факултета (председник Комисије), чланови др Владимир Михајлов, ванредни професор Универзитета у Београду – Архитектонског факултета и др Јасна Петрић, виши научни сарадник Института за архитектуру и урбанизам Србије, подноси следећи

**ИЗВЕШТАЈ**

Увидом у материјал, Комисија је утврдила да је молбу за стицање звања истраживача – приправника поднео кандидат Филип Трговчевић, маст. инж. урб. рег. раз. рођен 21.8.1990. године у Београду са пребивалиштем у Београду.

Кандидат је у прилогу доставио биографске и библиографске податке.

**1. ОБРАЗОВАЊЕ**

**Докторске академске студије**

2015. Уписао Докторске академске студије – архитектура и урбанизам на Универзитету у Београду – Архитектонски факултет. Тренутно похађа наставу на трећој години Докторских академских студија – архитектура и урбанизам, са остварених 120 ЕСПБ и просечном оценом 9,73 на првој и другој години Докторских академских студија. Тематско истраживање под насловом „Могућности унапређења резилијентности насеља у Србији – улога планирања и управљања насељима“ спроводи током јесењег семестра 2019. године (ментор: др Александра Ступар, редовни професор), што резултира и објављивањем научног рада у часопису Sustainability.

**Мастер академске студије**

2013-2015. Завршио Мастер академске студије – усмерење интегрални урбанизам на Архитектонском факултету у Београду. Успешно је одбранио мастер тезу и завршни мастер пројекат под менторством ванредног професора др Ксеније Лаловић и стекао звање Мастер инжењер урбанизма и регионалног развојa са просечном оценом 8,84.

**Основне академске студије**

2009-2013. Завршиo Oсновне академске студије на Архитектонском факултету Универзитета у Београду. Стекао је звање Инжењер архитектуре – B.Arch, са просечном оценом 7,35.

**Средње и основно образовање**

2005-2009. Завршиo је Трећу београдску гимназију (друштвени смер – билингвално одељење). Током школовања освојио друго место на републичком такмичењу из италијанског језика.

1997-2005. Завршио је основну школу „Старина Новак“ у Београду као носилац Вукове дипломе. Током школовања освојио прво место на општинском такмичењу из предмета Техничко образовање.

**1.2. ПОЗНАВАЊЕ СТРАНИХ ЈЕЗИКА**

Енглески језик – течно, FCE диплома British Council

Италијански језик – течно

Шпански језик – напредно, ниво Ц1 Институт за стране језике

**1.3. ПРОФЕСИОНАЛНО РАДНО ИСКУСТВО**

**1.3.1. Енергопројект Урбанизам и архитектура, Енергопројект Холдинг**

2017 - текуће. Архитекта и урбаниста, извршилац на пословима развоја локација. Израда урбанистичких пројеката, идејних решења, пројеката парцелације и препарцелације, просторно – програмских провера, анализа инвеститорског потенцијала и др.

**1.3.2. Рад у архитектонским и урбанистичким студијима**

2016- 2017. Пракса у Центру за планирање урбаног развоја – ЦЕП, Београд. Рад на идејним решењима, рад на пројектима изведеног објекта и др.

**1.3.3. Спољни сарадник**

2020. Спољни сарадник Удружења за промоцију архитектуре и сарадње у области архитектуре „НРДС“ на пројекту Линијски парк.

**1.4. ПУБЛИКОВАНИ НАУЧНИ И СТРУЧНИ РАДОВИ**

**Рад у истакнутом међународном часопису**

**М22 Trgovčević, Filip**, Aleksandra Stupar, Milena Ivanović, / Roni Susman. 2020. „Toward Flood Resilience in Serbia: The Challenges of an (Un)Sustainable Policy.“ *Sustainability* (MDPI) 12 (17). doi:[**https://doi.org/10.3390/su12177228**](https://doi.org/10.3390/su12177228).

**Поглавље у тематском зборнику националног значаја**

**М45** Vaništa Lazarević, Eva, Milena Ivanović, **Filip Trgovčević.** 2018. "Bezbednost u kontekstu socio-urbane obnove u gradovima današnjice." Edited by Svetlana Stanarević and Aleksandra Đukić. *Urbana bezbednost i urbani razvoj.* Beograd: Univerzitet u Beogradu, Fakultet bezbednosti. 91-108. doi:10.18485/fb\_ubur.2018.1.ch6.

**1**.**5. МЕЂУНАРОДНЕ И НАЦИОНАЛНЕ РАДИОНИЦЕ**

**Учешће на међународним и националним радионицама:**

**2015.** Међународна студентска радионица *Resilient Cities: Urban Disaster Risk Management in Serbia*, у организацији Архитектонског факултета, Техничког универзитета у Берлину и GIZ

**2. ПРЕДЛОГ КОМИСИЈЕ**

Комисија констатује да кандидат Филип Трговчевић, маст. инж. урб. рег. раз. испуњава све услове члана 78. Закона о науци и истраживањима („Сл. Гласник РС“,49/19) за избор у звање истраживач–приправник. Комисија такође констатује да је кандидат Филип Трговчевић, маст.инж.урб.рег.раз. студент докторских студија на Универзитету у Београду – Архитектонском факултету од октобра 2015. године, као и да испуњава остале критеријуме у складу са законом.

Комисија предлаже Наставно и научно-уметничком већу Универзитета у Београду – Архитектонског факултета да донесе Одлуку о избору Филипа Трговчевића, маст.инж.урб.рег.раз. у звање истраживача-приправника.

У Београду, 20. 12. 2020. године.

ЧЛАНОВИ КОМИСИЈЕ:

Професор др Александра Ступар, председник Комисије

Универзитет у Београду – Архитектонски факултет

Ванредни професор др Владимир Михајлов,члан

Универзитет у Београду – Архитектонски факултет

Виши научни сарадник др Јасна Петрић, члан

Институт за архитектуру и урбанизам Србије (ИАУС)